બંધારણ જી હા, કોકડાનું પણ ‘બંધારણ’ હોય છે, પણ આ શબ્દને સાયન્ટિફીક શબ્દ Propertiesના અર્થમાં લેવો. (બાકી હવે પછીના તમામ શબ્દો રાજકીય કોકડાંને જ લાગુ પડે છે, ધ્યાનથી વાંચજો.) કોકડાંઓ સામાન્ય રીતે બીજાની પતંગ ‘કાપી નાંખતી’ વખતે ‘ખેંચી નાંખેલી’ દોરીમાંથી, બીજાની કપાયેલી પતંગની ‘વધી પડેલી’ દોરીમાંથી અથવા દોઢ-ડાહ્યા ફીરકીપકડુઓની બેદરકારીને કારણે ‘ભેગી થયેલી’ દોરીઓની ‘ઝોલ’માંથી બનાવવાં પડતાં હોય છે. ટૂંકમાં જે દોરીનો ‘મુખ્ય ધારાની ફીરકીમાં’ સમાવેશ શક્ય નથી હોતો તેમાંથી જ ‘કોકડાં’ બનાવવાનાં હોય છે.